

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.16 | 2024. gada 31. oktobrī |

**6.**

# Par cirsmu izsoli īpašumā “Auči”, Suntažu pagastā, Ogres novadā

1. Ogres novada pašvaldībai piederošajā īpašumā “Auči”, kadastra Nr. 74880030579, zemes vienības kadastra apzīmējums 74880030579, atrodas priežu, bērzu, apšu un egļu mežaudzes 7,91 ha platībā. Mežaudzes sasniegušas ciršanas vecumu. Saskaņā ar Meža likuma 9. panta pirmās daļas 1. punktu galvenās cirtes vecums priedēm ir 101 gads, bērziem 71 gads, apsēm 41 gads un eglēm 81 gads. Īpašums atrodas Ogres novada Suntažu pagastā.
2. Meža likuma 12. panta pirmā daļa nosaka, ka lai uzsāktu koku ciršanu mežā, nepieciešams koku ciršanas apliecinājums. Pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” Valsts Meža dienestā 2024. gada 23. septembrī ir saņēmusi ciršanas apliecinājumus Nr. 1698805, Nr. 1698806 un Nr. 1698809 koku ciršanai Ogres novada pašvaldības nekustamā īpašuma „Auči”, Suntažu pagastā, Ogres novadā, kadastra Nr. 74880030579, zemes vienības kadastra apzīmējums 74880030579, meža 1. kvartāla 18. nogabalā 1,79 ha platībā ar koksnes krāju 735 m3, meža 1. kvartāla 1. un 4. nogabalā 1,94 ha platībā ar koksnes krāju 900 m3, meža 1. kvartāla 10. nogabalā 0,65 ha platībā ar koksnes krāju 240 m3, meža 1. kvartāla 5. un 23. nogabalā 1,6 ha platībā ar koksnes krāju 721 m3 un meža 1. kvartāla 15. un 17. nogabalā 1,93 ha platībā ar koksnes krāju 469 m3.
3. Noklausoties Ogres novada pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” direktora Aivara Tauriņa ziņojumu par koku ciršanu īpašumā “Auči”, kadastra Nr. 74880030579, un lietderīgās koksnes krāju, konstatēts:
4. saskaņā ar ierakstu zemesgrāmatas nodalījumā īpašuma “Auči”, kadastra numurs 74880030579, zemes vienības kadastra apzīmējums 74880030579, kopējā platība 19,3 ha, īpašnieks ir Ogres novada pašvaldība;
5. Ogres novada pašvaldībai nav tehnisku resursu augošu koku ciršanai un koksnes pārstrādei, nepieciešams izsludināt publisku izsoli par koksnes izstrādi un pārdošanu, līdz ar to nepieciešams atsavināt atklātā elektroniskā izsolē piederošo kustamo mantu – cirsmas “Auči”;
6. Saskaņā ar IU „Mežs un vējš”, reģistrācijas numurs 41502013142, cirsmas novērtējumu, ir noteikta cirsmās iegūstamās koksnes nominālā vērtība 124 170,00 EUR (viens simts divdesmit četri tūkstoši viens simts septiņdesmit *euro* un 00 centi) apmērā;
7. Publiskas personas mantas atsavināšanas likuma (turpmāk – Likums) 6. panta otrā daļa nosaka, ka atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, Likuma trešajā daļā noteikts, ka lēmumā par atsavināšanu norāda atsavināšanas veidu. Likuma 8. panta ceturtā daļa nosaka, ka atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt, piektā daļa nosaka, ka kustamās mantas novērtēšanas komisijas sastāvu un mantas nosacīto cenu apstiprina institūcija (amatpersona), kuras saskaņā ar likuma nosacījumiem ir tiesīga atļaut attiecīgās mantas atsavināšanu;
8. 2024. gada 30. septembrī Ogres novada pašvaldības mantas novērtēšanas un izsoles komisija noteica cirsmu kopējo nosacīto cenu 124 170,00 EUR (viens simts divdesmit četri tūkstoši viens simts septiņdesmit *euro* un 00 centi) bez pievienotās vērtības nodokļa, ar prognozējamo krājas apjomu 3065 m3 (protokoli Nr.K.1-2/244, K.1-2/245, K.1-2/246, K.1-2/247 un K.1-2/248);
9. Koksnes atsavināšanas rezultātā Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” 2024. gada budžetā tiks iegūti papildus ieņēmumi meža atjaunošanas pasākumiem Ogres novada pašvaldības īpašumā esošajos mežos.
10. Pamatojoties uz Pašvaldību likuma 10. panta pirmās daļas 17. punktu, 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu, 6. panta otro daļu, 4. panta pirmo daļu, 8. panta piekto daļu, 9. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. pantu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atsavināt** atklātā elektroniskā izsolē ar augšupejošu soli Ogres novada pašvaldībai piederošo kustamo mantu – piecas cirsmas īpašumā “Auči”, Suntažu pagastā, Ogres novadā, kadastra Nr. 74880030579, zemes vienības kadastra apzīmējums 74880030579, meža 1. kvartāla 18. nogabalā 1,79 ha platībā, meža 1. kvartāla 1. un 4. nogabalā 1,94 ha platībā, meža 1. kvartāla 10. nogabalā 0,65 ha platībā, meža 1. kvartāla 5. un 23. nogabalā 1,6 ha platībā un meža 1. kvartāla 15. un 17. nogabalā 1,93 ha platībā.
2. **Noteikt** atsavināmo cirsmu izsoles sākumcenu **124 170,00** **EUR** (viens simts divdesmit četri tūkstoši viens simts septiņdesmit *euro* un 00 centi).
3. **Uzdot** Ogres novada pašvaldības mantas novērtēšanas un izsoles komisijai apstiprināt cirsmu izsoles noteikumus un rīkot izsoli.
4. **Pilnvarot** Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” direktoru sagatavot un organizēt pirkuma līguma noslēgšanu ar cirsmu izsoles uzvarētāju.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)